મળતી માહિતી મુજબ ભાડજ ગામમાં આવેલી ઈશ્વરચરણ સોસાયટીમાં રહેતાં છાયાબહેન વિષ્ણુભાઈ પટેલ ગુરુકુળ ખાતે સી.પી. ૬૦ના નામે ગાર્મેન્ટના શો-રૂમ દ્વારા વેપાર કરે છે. સુરત ખાતે રહેતા સંદીપભાઈ સાથે છાયાબહેનને પાંચ વર્ષથી પૈસાની લેતી-દેતી ચાલે છે. ૧ર સપ્ટેમ્બરના રોજ સંદીપભાઈએ સીજીરોડ પર આવેલી બંધન બેન્કમાં આરટીજીએસ કર્યું હતું. તેઓએ રૂ. ૩૧ લાખ પ્રહ્લાદનગર ખાતે આવેલી તેમની ઓફિસમાં મોકલવા જણાવ્યું હતું જ્યારે બાકીના રૂ. ૮૩.૮૪ લાખ આંગડિયા મારફતે ચૂકવવા કહ્યું હતું. સંદીપભાઈએ પી. વિજય નામનું આંગડિયા અને મોબાઈલ નંબર લખીને બીજા દિવસે મોકલી આપવા જણાવ્યું હતું.